Materiál predkladaný na 7/11 zasadnutie

Dozornej rady Sociálnej poisťovne

konané dňa 6. decembra 2011

3

**správa o hospodárení sociálnej poisťovne   
v mesiacoch január až október 2011**

**Dôvod predloženia: Materiál obsahuje:**

realizácia vecného a časového plánu 1. Návrh uznesenia Dozornej rady

konania zasadnutí Dozornej rady Sociálnej poisťovne

Sociálnej poisťovne v roku 2011

2. Predkladaciu správu

1. Správu o hospodárení Sociálnej poisťovne v mesiacoch január až október 2011

**Materiál predkladá:**

Ing. Ľuboš Lopatka, PhD.

generálny riaditeľ Sociálnej poisťovne

#### **Návrh uznesenia Dozornej rady Sociálnej poisťovne**

**Dozorná rada Sociálnej poisťovne**

**berie na vedomie**

správu o hospodárení Sociálnej poisťovne v mesiacoch január až október 2011.

**Predkladacia správa**

Správa o hospodárení Sociálnej poisťovne v mesiacoch január až október 2011 sa predkladá na 7/11 zasadnutie Dozornej rady Sociálnej poisťovne, konané dňa 6. decembra 2011, v nadväznosti na vecný a časový plán konania zasadnutí Dozornej rady Sociálnej poisťovne v roku 2011.

**Správa o hospodárení Sociálnej poisťovne v mesiacoch   
január až október 2011**

Návrh rozpočtu Sociálnej poisťovne na rok 2011 schválila Národná rada Slovenskej republiky (NR SR) uznesením č. 247 z 15. decembra 2010. Schválený rozpočet Sociálnej poisťovne na rok 2011 (ďalej len „schválený rozpočet“) je zostavený v podmienkach zákona č. 461/2003 Z. z. o sociálnom poistení v znení neskorších predpisov (ďalej len „zákon o sociálnom poistení“) účinných k termínu spracovávania materiálu, pričom v čase tvorby rozpočtu bola zohľadnená, navrhovaná novela zákona o sociálnom poistení s účinnosťou od 1. januára 2011.

Do príjmov základného fondu starobného poistenia bol zapracovaný transfer zo štátneho rozpočtu Slovenskej republiky (ŠR SR) vo výške 1 608 733 tis. Eur, na krytie deficitov vzniknutých v dôsledku zavedenia II. piliera a ako finančná výpomoc z dôvodu platobnej neschopnosti základného fondu starobného poistenia v zmysle § 157 ods. 4 zákona o sociálnom poistení.

Dňa 2. decembra 2010 bol schválený zákon č. 543/2010 Z. z., ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a o zmene a doplnení niektorých zákonov s účinnosťou od 1. 1. 2011. Vplyv tohto zákona na hospodárenie Sociálnej poisťovne, v porovnaní so schváleným rozpočtom, zhoršuje bilanciu v bežnom roku o 25 789 tis. Eur (zníženie príjmov o 9 976 tis. Eur a zvýšenie výdavkov o 15 813 tis. Eur).

Dopad zmien medzi zapracovanou a schválenou novelou zákona o sociálnom poistení na hospodárenie Sociálnej poisťovne v roku 2011 sa premieta v súhrnnej bilancii Sociálnej poisťovne uvedenej v prílohe, v stĺpci 3 – upravený rozpočet na rok 2011 (ďalej len „upravený rozpočet“).

Pri tvorbe správneho fondu v upravenom rozpočte sa vychádzalo zo zákona o sociálnom poistení, kde je ustanovená tvorba správneho fondu najviac vo výške 2,4 % z príjmov poistného, 0,5 % z príspevkov na starobné dôchodkové sporenie (SDS) a ďalších ustanovení uvedených v § 168 ods. 2 zákona o sociálnom poistení.

Skutočné príjmy Sociálnej poisťovne v mesiacoch január až október 2011 (bez prevodu z minulých rokov) dosiahli výšku 5 253 676 tis. Eur, čo je 82,85 %-né plnenie upraveného rozpočtu a 101,49 %-né plnenie časového rozpisu rozpočtu na január až október 2011 (ďalej len „časový rozpis“). V príjmoch je zahrnutých 1 340 611 tis. Eur zo ŠR SR, v tom v základnom fonde starobného poistenia 1 296 823 tis. Eur na krytie deficitu v dôsledku zavedenia II. piliera a v rezervnom fonde solidarity 43 788 tis. Eur v zmysle § 293bg ods. 3 zákona o sociálnom poistení, ktorým bola znížená sadzba poistného do rezervného fondu solidarity v období od   
1. apríla 2009 do 31. decembra 2010 pre povinne dôchodkovo poistenú samostatne zárobkovo činnú osobu.

Zdroje Sociálnej poisťovne, vrátane prevodu prostriedkov z minulého roka (v súlade so schválenou účtovnou závierkou Sociálnej poisťovne za rok 2010 uznesením NR SR č. 526 zo 6. 7. 2011), v hodnotenom období predstavovali 5 689 343 tis. Eur.

Výdavky (náklady) Sociálnej poisťovne v mesiacoch január až október 2011 dosiahli výšku 5 097 959 tis. Eur, čo je 81,30 %-né plnenie upraveného rozpočtu a 97,65 %-né plnenie časového rozpisu.

Z porovnania príjmov a výdavkov vyplýva bilančný rozdiel v bežnom roku v sume 155 717 tis. Eur. Hospodárenie Sociálnej poisťovne k 31. októbru 2011 (vrátane prevodu z minulých rokov) skončilo bilančným rozdielom 591 384 tis. Eur.

Vplyv zavedenia II. piliera na hospodárenie Sociálnej poisťovne sa prejavil v základných fondoch za hodnotené obdobie nasledovne:

* dôchodkovým správcovským spoločnostiam (DSS) boli postúpené príspevky na SDS vo výške 704 177 tis. Eur, vrátane penále zo správneho fondu,
* na vykrytie deficitu boli poskytnuté finančné prostriedky zo ŠR SR v sume 1 296 823 tis. Eur.

Základná bilancia zdrojov a potrieb Sociálnej poisťovne k 31. októbru 2011 je spracovaná v prílohách – ústredie Sociálnej poisťovne, pobočky Sociálnej poisťovne a zamestnanci Sociálnej poisťovne.

**1. Príjmy Sociálnej poisťovne**, t. j. finančné prostriedky z poistného, pokút a penále a ostatné príjmy, vrátane finančných prostriedkov zo ŠR SR, v mesiacoch január až október 2011 predstavovali **5 253 676 tis. Eur,**čo je 79,32 %-né plnenie upraveného rozpočtu v sume 6 340 851 tis. Eur  
a 101,49 %-né plnenie časového rozpisu vo výške 5 176 605 tis. Eur.

Štruktúra skutočných príjmov Sociálnej poisťovne a ich porovnanie s časovým rozpisom je takáto:

|  |  |  |  |  |
| --- | --- | --- | --- | --- |
|  |  |  |  | v tis. Eur |
| Príjmy od EAO | Časový rozpis | Skutočnosť | Rozdiel  (2-1) | % plnenia (2/1) |
|
| a | 1 | 2 | 3 | 4 |
| príjmy celkom | 5 176 605 | 5 253 676 | 77 071 | 101,49 |
| v tom: |  |  |  |  |
| príjmy z bežného poistného od ekonomicky aktívneho obyvateľstva (EAO) | 3 532 870 | 3 456 618 | -76 252 | 97,84 |
| príjmy z dlžného poistného | 136 203 | 266 740 | 130 537 | 195,84 |
| príjmy zo sankcií | 2 027 | 4 648 | 2 621 | 229,30 |
| príjmy z poistného od štátu vrátane 0,5 % z príspevkov na SDS | 135 628 | 147 932 | 12 304 | 109,07 |
| príjmy od Sociálnej poisťovne | 1 572 | 1 625 | 53 | 103,37 |
| ostatné príjmy | 1 349 314 | 1 352 957 | 3 643 | 100,27 |
| z toho príjmy zo ŠR SR | 1 340 600 | 1 340 611 | 11 | 100,00 |
| príspevky na SDS zaplatené zamestnávateľom po uplynutí 60 dní | 15 845 | 19 886 | 4 041 | 125,50 |
| príjmy správneho fondu z príspevkov na SDS (EAO) | 3 146 | 3 270 | 124 | 103,94 |

**V absolútnom vyjadrení je plnenie príjmov celkom oproti časovému rozpisu vyššie o 77 071 tis. Eur.** Na túto skutočnosť malo v rozhodujúcej miere vplyv plneniepríjmov z **dlžného poistného**, keď v porovnaní s časovým rozpisom sú tieto **vyššie o 130 537 tis. Eur.** Rozhodujúci význam pre plnenie príjmov z dlžného poistného malo v mesiaci október 2011 **oddlženie zdravotníckych zariadení v sume 59 068 tis. Eur**, čo v členení na pobočky Sociálnej poisťovne dokumentuje nasledujúca tabuľka:

|  |  |  |
| --- | --- | --- |
|  |  | v tis. Eur |
| Pobočka | **Pohľadávka poistné k 6.10.2011** | **zaplatené poistné** |
| Bratislava | 37 568 | 37 568 |
| Trnava | 2 674 | 2 674 |
| Trenčín | 2 756 | 2 756 |
| Žilina | 1 440 | 1 440 |
| Liptovský Mikuláš | 855 | 855 |
| Martin | 411 | 411 |
| Banská Bystrica | 4 890 | 4 890 |
| Žiar nad Hronom | 9 | 9 |
| Prešov | 878 | 878 |
| Košice | 7 586 | 7 586 |
| Spolu | 59 068 | 59 068 |

Plnenie príjmov od **EAO z bežného poistného** je, v porovnaní s časovým rozpisom, nižšie **o 76 252 tis. Eur.**

Podľa jednotlivých druhov poistenia boli príjmy z bežného poistného od EAO v mesiacoch január až október 2011 nasledovné:

|  |  |  |  |  |
| --- | --- | --- | --- | --- |
|  |  |  |  | v tis. Eur |
| Príjmy z bežného poistného od EAO | Rozpočet | Skutočnosť | Rozdiel | % plnenia rozpočtu (2/1) |
| (2-1) |
|  | 1 | 2 | 3 | 4 |
| Základný fond nemocenského poistenia | 329 789 | 320 128 | -9 661 | 97,07 |
| Základný fond starobného poistenia | 1 603 087 | 1 522 056 | -81 031 | 94,95 |
| Základný fond invalidného poistenia | 694 664 | 698 569 | 3 905 | 100,56 |
| Základný fond úrazového poistenia | 100 549 | 100 552 | 3 | 100,00 |
| Základný fond garančného poistenia | 22 792 | 22 797 | 5 | 100,02 |
| Základný fond poistenia v nezamestnanosti | 192 769 | 219 700 | 26 931 | 113,97 |
| Rezervný fond solidarity | 589 220 | 572 816 | -16 404 | 97,22 |
| Spolu | 3 532 870 | 3 456 618 | -76 252 | 97,84 |

V príjmoch od EAO sú zahrnuté príjmy poistného od zamestnancov, zamestnávateľov, samostatne zárobkovo činných osôb a dobrovoľne poistených osôb. Nižšie plnenie príjmov z bežného poistného je v základnom fonde starobného poistenia ovplyvnené aj postupovaním vyššieho, ako predpokladaného, objemu príspevkov na SDS za EAO na účty DSS o 20 541 tis. Eur. Vyššie plnenie príjmov z bežného poistného je najmä v základnom fonde poistenia v nezamestnanosti, čo súvisí najmä s vyšším počtom poistencov a vyšším vymeriavacím základom, ako sa predpokladalo v rozpočte.

**1.1. Poistné štátu** (vrátane príjmov správneho fondu vo výške 0,5 % z príspevkov na SDS za sporiteľov štátu)bolo vo výške **147 932 tis. Eur,**čo je 87,91 %-né plnenie upraveného rozpočtu vo výške 168 275 tis. Eur  
a 109,07 %-né plnenie časového rozpisu vo výške 135 628 tis. Eur.

Plnenie rozpočtu v tis. Eur:

|  |  |  |  |
| --- | --- | --- | --- |
| Príjmy | Časový rozpis | Skutočnosť | Rozdiel (2-1) |
| A | 1 | 2 | 3 |
| Starobné poistenie | 78 850 | 88 159 | 9 309 |
| Invalidné poistenie | 42 447 | 44 741 | 2 294 |
| Rezervný fond solidarity | 14 088 | 14 796 | 708 |
| Príjmy správneho fondu z príspevkov na SDS za poistencov štátu | 243 | 236 | -7 |
| Spolu | 135 628 | 147 932 | 12 304 |

Príjmy z poistného plateného štátom predstavujú finančné prostriedky, ktoré v hodnotenom období poukázalo Ministerstvo práce, sociálnych vecí a rodiny SR (MPSVR SR), znížené o  príspevky na SDS, ktoré Sociálna poisťovňa poukázala na príslušné účty DSS.

**1.2. Sociálna poisťovňa** zaplatila poistné v sume **1 625 tis. Eur,**  
čo je 86,07 %-né plnenie upraveného rozpočtu v sume 1 888 tis. Eur  
a 103,37 %-né plnenie časového rozpisu v sume 1 572 tis. Eur.

V uvedenej sume je zahrnuté:

* poistné zo základného fondu úrazového poistenia do základného   
  fondu starobného poistenia vo výške 1 633 tis. Eur,
* zúčtovanie poistného od Sociálnej poisťovne za minulé obdobia   
  vo výške -8 tis. Eur.

**Ukazovateľ úspešnosti výberu poistného a príspevkov na SDS** (ďalej len "úspešnosť výberu poistného") vyjadruje platobnú disciplínu odvádzateľov (právnických a fyzických osôb) voči Sociálnej poisťovni, ako aj úroveň vzájomnej komunikácie odvádzateľov poistného a pobočiek Sociálnej poisťovne (ďalej len „pobočky“), vrátane kvality práce pobočiek s pohľadávkami súvisiacimi s nezaplateným poistným. **Ukazovateľ úspešnosti výberu poistného** je stanovený ako pomer uhradeného predpísaného poistného a príspevkov na SDS, pokút a penále a ich predpisu. V období január až október 2011 je jeho hodnota 105,90 **%.**

**1.3. Ostatné príjmy** (vrátane prostriedkov zo ŠR SR) dosiahli   
výšku **1 352 957 tis. Eur**čo je 83,54 %- né plnenie upraveného rozpočtu vo výške 1 619 455 tis. Eur  
a 100,27 %- né plnenie časového rozpisu vo výške 1 349 314 tis. Eur.

Na celkovej výške ostatných príjmov sa, okrem príjmov zo ŠR SR vo výške 1 340 611 tis. Eur (do základného fondu starobného poistenia vo výške 1 296 823 tis. Eur na krytie deficitov vzniknutých v dôsledku zavedenia II. piliera a ako finančná výpomoc z dôvodu platobnej neschopnosti základného fondu starobného poistenia v zmysle § 157 ods. 4 zákona o sociálnom poistení a do RFS vo výške 43 788 tis. Eur v zmysle §293bg zákona o sociálnom poistení), podieľajú:

* príjmy z úrokov na bežných účtoch a termínovaných vkladoch 2 520 tis. Eur,
* príjmy z majetku Sociálnej poisťovne (najmä z prenájmu) 617 tis. Eur,
* príjmy z úhrad preplatkov na dávkach a regresných náhrad 4 621 tis. Eur,
* príjmy z úhrad preplatkov na zaniknutých dôchodkoch 185 tis. Eur,
* príjmy z úhrad poistného bez právneho titulu 3 168 tis. Eur,
* príjmy z pokút za porušovanie povinností 107 tis. Eur
* príjmy z úhrad administratívnych preplatkov a iné 1 128 tis. Eur.

Ostatné príjmy, okrem príjmov zo ŠR SR, boli pripisované do jednotlivých fondov podľa vecnej príslušnosti. Úroky z bežných účtov pobočiek sa rozdelili do fondov percentuálne, zodpovedajúc podielu príjmov konkrétneho základného fondu a rezervného fondu solidarity na celkových príjmoch z poistného.

**1.4. Tvorba fondov**

Z príjmov poistného, pokút, penále a ostatných príjmov v mesiacoch január až október 2011 boli vytvorené jednotlivé fondy takto:

|  |  |  |  |
| --- | --- | --- | --- |
|  |  |  | v tis. Eur |
| Fond | Tvorba fondu v bežnom roku | Prevod zostatku z roku 2010 | Tvorba fondu celkom |
| Základný fond nemocenského poistenia | 329 895 | 74 361 | 404 256 |
| Základný fond starobného poistenia | 3 020 100 | 129 955 | 3 150 055 |
| Základný fond invalidného poistenia | 773 834 | 24 867 | 798 701 |
| Základný fond úrazového poistenia | 105 268 | 70 603 | 175 871 |
| Základný fond garančného poistenia | 43 656 | 26 182 | 69 838 |
| Základný fond poistenia v nezamestnanosti | 230 922 | 59 345 | 290 267 |
| Rezervný fond solidarity | 655 074 | 9 882 | 664 956 |
| Správny fond | 94 927 | 40 472 | 135 399 |
| Spolu | 5 253 676 | 435 667 | 5 689 343 |

1. **Pohľadávky**

Pohľadávky podľa § 148 zákona č. 461/2003 Z. z. o sociálnom poistení v znení neskorších predpisov (ďalej len pohľadávky) evidované Sociálnou poisťovňou k 31. októbru 2011 dosiahli výšku 563 143 tis. Eur a oproti stavu k 31. decembru 2010 klesli o 260 061 tis. Eur. Podiel pohľadávok predpísaných na základe právoplatného rozhodnutia k 31. októbru 2011 predstavoval 92,7 % z celkových pohľadávok. Najväčší podiel na pohľadávkach predstavujú pohľadávky na poistnom (67,8 %). V rámci uvedených pohľadávok Sociálna poisťovňa eviduje k 31. októbru 2011 pohľadávky z roku 1993 (pohľadávky štátu) v celkovom objeme 29 043 tis. Eur (5,2 % z celkového objemu pohľadávok) a pohľadávky zo zúčtovania poistného z roku 1994 na zdravotnom fonde v celkovom objeme 6 928 tis. Eur (1,2%). Vývoj pohľadávok Sociálnej poisťovne podľa druhov a podľa fondov mesačne v roku 2011 je uvedený v prílohe.

Sociálna poisťovňa podala v mesiaci október 2011 celkom 18 086 návrhov na vykonanie exekúcie, kde vymáhaná suma predstavovala výšku 15 556 tis. Eur. Počet podaní sa v porovnaní s mesiacom september 2011 zvýšil o 3 116 podaní (t.j. o 20,8 %), výška vymáhanej pohľadávky vzrástla o 4 043 tis. Eur (t.j. o 35,1 %).

Od začiatku roka podali pobočky spolu 128 145 návrhov na výkon exekúcie v celkovom objeme 105 014 tis. Eur. Podrobnejší prehľad je uvedený v prílohe.

V roku 2011 Sociálna poisťovňa previedla do *mandátnej správy* spolu 20 272 pohľadávok v sume 12 340 tis. Eur. K 31. októbru 2011 bolo spolu akceptovaných úhrad v objeme 14 410 tis. Eur. Prehľad pohľadávok vymáhaných prostredníctvom mandátnej správy spoločnosťou General Factoring a. s. je uvedený v prílohách.

Od 1. januára 2011 do 31. októbra 2011 vydala Sociálna poisťovňa spolu 1 372 rozhodnutí o *povolení splátok dlžných súm* v celkovom objeme 9 291 tis. Eur. Z toho úspešne ukončených splátkových kalendárov (100% úhrada) bolo 306 s uhradenou sumou 932 tis. Eur. K zrušeniu splátkových kalendárov z dôvodov ich nedodržania došlo v 549 prípadoch na celkovú sumu 5 645 tis. Eur, v ktorých bolo povolené splácanie. Ku dňu zrušenia rozhodnutia bolo uhradené zo sumy povolenej na splácanie v zmysle schváleného splátkového kalendára 445 tis. Eur. Naďalej aktívnych splátkových kalendárov je 517 na celkový objem pohľadávok 2 714 tis. Eur. Z aktívnych splátkových kalendárov povolených v roku 2011 bolo do 31. októbra 2011 uhradených 1 004 tis. Eur. Celkovo bolo od 1. januára 2011 do 31. októbra 2011 uhradených na základe rozhodnutí o povolení splátok dlžných súm 2 381 tis. Eur. Prehľad vývoja povolení splátok dlžných súm v roku 2011 je uvedený v prílohe.

Celkový objem pohľadávok na neuhradenom poistnom (ďalej len "pohľadávka") Sociálnej poisťovne evidovaných voči *sledovaným zdravotníckym zariadeniam v pôsobnosti MZ SR a transformovaným zdravotníckym zariadeniam* dosiahol k 31. októbru 2011 sumu 16 577 tis. Eur. Objem pohľadávok evidovaný k 31. októbru 2011 v porovnaní s objemom pohľadávok k 30. septembru 2011 zaznamenal pokles o 58 082 tis. Eur. Vývoj pohľadávok voči zdravotníckym zariadeniam je uvedený v prílohe.

*Zdravotnícke zariadenia v pôsobnosti MZ SR* nevykazovali k 31. októbru 2011 pohľadávky na poistnom. V porovnaní s predchádzajúcim mesiacom sa pohľadávky voči týmto zdravotníckym zariadeniam znížili o 58 525 tis. Eur.

Voči *transformovaným zdravotníckym zariadeniam* eviduje Sociálna poisťovňa k 31. októbru 2011 pohľadávky vo výške 16 577 tis. Eur. V porovnaní so stavom pohľadávok s predchádzajúcim mesiacom sa pohľadávky voči týmto zdravotníckym zariadeniam zvýšili o 443 tis. Eur. Nárast pohľadávok z titulu neplatenia mesačných odvodov v súčasnosti evidujeme pri 9 transformovaných zdravotníckych zariadeniach a to Nemocnici s poliklinikou v Považskej Bystrici, Nemocnici s poliklinikou Prievidza so sídlom v Bojniciach, Nemocnici s poliklinikou sv. Barbory Rožňava, a. s., Nemocnici s poliklinikou Myjava, Nemocnici s poliklinikou Ilava, n. o., Nemocnici s poliklinikou, n. o., Revúca, Dolnooravskej nemocnici s poliklinikou MUDr. L. N. Jégeho Dolný Kubín, Nemocnici s poliklinikou Trebišov a. s. a Vranovskej nemocnici, n. o., Vranov nad Topľou.

Sociálna poisťovňa eviduje k 31. októbru 2011 celkovo 16 sledovaných zdravotníckych zariadení s pohľadávkou.

**3. Výdavky (náklady) Sociálnej poisťovne**

Výdavky (náklady) Sociálnej poisťovne v mesiacoch január až október 2011 boli takéto:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  |  |  | |  |  |  | | v tis. Eur | |
| Ukazovateľ | Upravený rozpočet | | Časový rozpis | Skutočnosť k 31.10. 2011 | % plnenia (3/1) | | % plnenia (3/2) | | Rozdiel (3-2) |
| a | 1 | | 2 | 3 | 4 | | 5 | | 6 |
| Použitie prostriedkov celkom | 6 270 715 | | 5 220 629 | 5 097 959 | 81,30 | | 97,65 | | -122 670 |
| v tom: |  | |  |  |  | |  | |  |
| základný fond nemocenského poistenia | 348 521 | | 293 418 | 316 950 | 90,94 | | 108,02 | | 23 532 |
| základný fond starobného poistenia | 4 659 053 | | 3 876 208 | 3 789 158 | 81,33 | | 97,75 | | -87 050 |
| základný fond invalidného poistenia | 833 612 | | 693 101 | 701 784 | 84,19 | | 101,25 | | 8 683 |
| základný fond úrazového poistenia | 44 024 | | 36 543 | 36 074 | 81,94 | | 98,72 | | -469 |
| základný fond garančného poistenia | 50 082 | | 41 188 | 30 604 | 61,11 | | 74,30 | | -10 584 |
| základný fond poistenia v nezamestnanosti | 199 953 | | 167 906 | 134 864 | 67,45 | | 80,32 | | -33 042 |
| správny fond | 135 470 | | 112 265 | 88 525 | 65,35 | | 78,85 | | -23 740 |

**3.1. Výdavky základného fondu nemocenského poistenia 316 950 tis. Eur**,čo je 90,94 % upraveného rozpočtu vo výške 348 521 tis. Eur  
a 108,02 % časového rozpisu vo výške 293 418 tis. Eur.

V mesiacoch január až október 2011 boli výdavky základného fondu nemocenského poistenia v porovnaní s časovým rozpisom a v porovnaní s rovnakým obdobím roka 2010 takéto:

|  |  |  |  |  |  |  |  |
| --- | --- | --- | --- | --- | --- | --- | --- |
|  |  |  |  |  |  |  | v tis. Eur |
| Druh dávky | Január až október | | | Rozdiel | | % plnenia (3/1) | Index (3/2) v % |
| časový rozpis 2011 | skutočnosť 2010 | skutočnosť 2011 | (3-1) | (3-2) |
| a | 1 | 2 | 3 | 4 | 5 | 6 | 7 |
| nemocenské | 207 586 | 212 885 | 220 571 | 12 985 | 7 686 | 106,26 | 103,61 |
| ošetrovné | 7 699 | 7 215 | 8 498 | 799 | 1 283 | 110,38 | 117,78 |
| vyrovnávacia dávka | 59 | 42 | 47 | -12 | 5 | 79,66 | 111,90 |
| materské | 78 074 | 63 416 | 87 840 | 9 766 | 24 424 | 112,51 | 138,51 |
| zúčtovanie dávok § 112 |  | -8 | -6 | -6 | 2 | 0,00 | 75,00 |
| Celkom výdavky | 293 418 | 283 550 | 316 950 | 23 532 | 33 400 | 108,02 | 111,78 |

Na výšku výdavkov na nemocenské dávky mal vplyv nárast počtu prípadov dávky nemocenské a ošetrovné a nárast priemernej mesačnej výšky dávky materské, oproti predpokladu zapracovanom v rozpočte. Vývoj ukazovateľov bol takýto:

* priemerný mesačný počet prípadov dávky:

|  |  |  |  |  |  |  |
| --- | --- | --- | --- | --- | --- | --- |
| Druh dávky | Rozpočet | Január až október | | Rozdiel | | Index (3/2) v % |
| skutočnosť 2010 | skutočnosť 2011 | (3-1) | (3-2) |
| a | 1 | 2 | 3 | 4 | 5 | 6 |
| nemocenské | 110 691 | 106 140 | 105 901 | -4 790 | -239 | 99,77 |
| ošetrovné | 10 908 | 10 242 | 11 375 | 467 | 1 133 | 111,06 |
| vyrovnávacia dávka | 100 | 85 | 94 | -6 | 9 | 110,59 |
| materské | 23 235 | 19 991 | 23 021 | -214 | 3 030 | 115,16 |
| Celkom | 144 934 | 136 458 | 140 391 | -4 543 | 3 933 | 102,88 |

* priemerná mesačná výška dávky:

|  |  |  |  |  |  |  |
| --- | --- | --- | --- | --- | --- | --- |
|  |  |  |  |  |  | v Eur |
| Druh dávky | Rozpočet | Január až október | | Rozdiel | | Index (3/2) v % |
| skutočnosť 2010 | skutočnosť 2011 | (3-1) | (3-2) |
| a | 1 | 2 | 3 | 4 | 5 | 6 |
| nemocenské | 228 | 201 | 208 | -20 | 7 | 103,63 |
| ošetrovné | 75 | 71 | 75 | 0 | 4 | 105,23 |
| vyrovnávacia dávka | 54 | 49 | 51 | -3 | 2 | 104,08 |
| materské | 326 | 317 | 382 | 56 | 65 | 120,50 |

**3.2. Výdavky z dôchodkového poistenia 4 490 942 tis. Eur**,  
čo je 81,76 % upraveného rozpočtu vo výške 5 492 665 tis. Eur,  
a 98,28 % časového rozpisu vo výške 4 569 309 tis. Eur,

**Výdavky základného fondu starobného poistenia 3 789 158** **tis. Eur**,  
čo je 81,33 % upraveného rozpočtu vo výške 4 659 053 tis. Eur,  
a 97,75 % časového rozpisu vo výške 3 876 208 tis. Eur,

**Výdavky základného fondu invalidného poistenia 701 784** **tis. Eur**,  
čo je 84,19% rozpočtu vo výške 833 612 tis. Eur,  
a 101,25 % časového rozpisu vo výške 693 101 tis. Eur.

Čerpanie finančných prostriedkov z dôchodkového poistenia bolo nižšie o 78 367 tis. Eur oproti časovému rozpisu.

Nižšie, ako rozpočtované výdavky boli v dôchodkoch:

* predčasných starobných (o 93 541 tis. Eur), najmä zmenou podmienok nároku na výplatu predčasného starobného dôchodku podľa § 67 ods. 5 zákona o sociálnom poistení (zárobok alebo dôchodok). Na základe uvedenej zmeny 10 498 poberateľov predčasného starobného dôchodku sa rozhodlo pozastaviť vyplácanie dôchodku a ostalo naďalej pracovať, čo sa premietlo v znížení výdavkov za hodnotené obdobie o 36 169 tis. Eur. Na nižšom plnení sa podieľa aj nižší počet a nižšia priemerná výška novopriznávaných dôchodkov, ako bolo rozpočtované na rok 2011 a vyšší počet ako aj vyššia priemerná výška presunutých predčasných starobných dôchodkov do starobných dôchodkov po dovŕšení dôchodkového veku poberateľa ako bolo rozpočtované,
* vdovských (o 12 910 tis. Eur) a sirotských (o 7 024 tis. Eur) z dôvodu nižšieho počtu vyplácaných dôchodkov ako bolo rozpočtované na rok 2011.

Vyššie, ako rozpočtované, boli výdavky na dôchodky:

* invalidné (o 17 655 tis. Eur), z dôvodu vyššieho počtu novopriznávaných dôchodkov ako bolo rozpočtované.
* starobné (o 16 526 tis. Eur), čo je spôsobené najmä vyšším počtom ako aj vyššou priemernou výškou presunutých predčasných starobných dôchodkov do starobných dôchodkov po dovŕšení dôchodkového veku poberateľa ako bolo rozpočtované.

Výška výdavkov na dôchodkové dávky v hodnotenom období zahŕňa aj zvýšenie dôchodkov od 1. januára  2011, v zmysle § 82 zákona o sociálnom poistení o 1,8 % vo výške 82 459 tis. Eur, v ktorej sa zvýšenie od prvého dňa v mesiaci prejavilo v sume 3 154 tis. Eur. Zvýšenie na jeden dôchodok predstavovalo 4,99 Eur (na starobný dôchodok 5,99 Eur, predčasný starobný dôchodok 6,31 Eur a na invalidný dôchodok 4,54 Eur).

Podiel jednotlivých dôchodkových dávok na celkových výdavkoch v percentuálnom vyjadrení je znázornený v nasledujúcom grafe:

V porovnaní so stavom k 31. decembru 2010 sa v hodnotenom období znížil počet vyplácaných dôchodkov o 8 931. Najväčší pokles bol v predčasných starobných dôchodkoch (-13 240) a to najmä z dôvodu zmeny podmienok nároku na výplatu predčasného starobného  dôchodku podľa § 67 ods. 5 zákona o sociálnom poistení  
(-10 498), sirotských dôchodkoch (-3 617) hlavne z dôvodu ukončenia školského roka, a vdovských dôchodkoch (-1 872). Nárast počtu vyplácaných dôchodkov bol zaznamenaný najmä v invalidných dôchodkoch (8 086) a vdoveckých dôchodkoch (1 096).

Prehľad o počte vyplácaných dôchodkov podľa druhu dôchodku k 31. októbru 2011, v porovnaní so stavom k 31. októbru 2010 a k 31. decembru 2010 je v nasledujúcej tabuľke:

|  |  |  |  |  |  |
| --- | --- | --- | --- | --- | --- |
|  | Stav k | | | Rozdiel (3-1) | Rozdiel (3-2) |
| Druh dôchodku | 31.10.2010 | 31.12.2010 | 31.10.2011 |
| a | 1 | 2 | 3 | 4 | 5 |
| Starobný dôchodok | 946 276 | 954 661 | 953 699 | 7 423 | -962 |
| Predčasný starobný dôchodok | 51 587 | 47 893 | 34 653 | -16 934 | -13 240 |
| Invalidný dôchodok | 212 270 | 213 834 | 221 920 | 9 650 | 8 086 |
| Vdovský dôchodok | 300 033 | 300 405 | 298 533 | -1 500 | -1 872 |
| Vdovecký dôchodok | 36 003 | 36 439 | 37 535 | 1 532 | 1 096 |
| Sirotský dôchodok | 24 628 | 28 043 | 24 426 | -202 | -3 617 |
| Dôchodky neprevzaté do automat. evidencie | 188 | 188 | 168 | -20 | -20 |
| Dôchodky vyplácané do cudziny | 13 914 | 14 309 | 15 907 | 1 993 | 1 598 |
| Celkom | 1 584 899 | 1 595 772 | 1 586 841 | 1 942 | -8 931 |

Vývoj počtu vyplácaných dôchodkov podľa jednotlivých mesiacov roka 2010 a 2011 je takýto:

Prehľad o priemernej mesačnej výške vyplácaného sólo dôchodku podľa druhu dôchodku k 31. októbru 2011, v porovnaní so stavom k 31. októbru 2010 a k 31. decembru 2010 je v nasledujúcej tabuľke:

|  |  |  |  |  |  |
| --- | --- | --- | --- | --- | --- |
|  |  |  |  |  | v Eur |
|  | Výška vyplácaného sólo dôchodku k | | | Rozdiel (3-1) | Rozdiel (3-2) |
| Druh dôchodku | 31.10.2010 | 31.12.2010 | 31.10.2011 |
| a | 1 | 2 | 3 | 4 | 5 |
| starobný dôchodok | 352,27 | 352,54 | 361,78 | 9,51 | 9,24 |
| predčasný starobný dôchodok | 366,61 | 367,05 | 356,89 | -9,72 | -10,16 |
| invalidný dôchodok | 255,25 | 254,79 | 256,07 | 0,82 | 1,28 |
| vdovský dôchodok | 216,89 | 217,08 | 221,84 | 4,95 | 4,76 |
| vdovecký dôchodok | 165,84 | 165,35 | 170,00 | 4,16 | 4,65 |
| sirotský dôchodok | 123,76 | 125,28 | 124,22 | 0,46 | -1,06 |

Prehľad o priemernej výške vyplácaných sólo dôchodkov podľa druhu dôchodku a pohlavia k 31. októbru 2011 je uvedený v nasledujúcej tabuľke:

|  |  |  |  |
| --- | --- | --- | --- |
|  |  |  | v Eur |
| Druh dôchodku | muži | ženy | spolu |
| a | 1 | 2 | 3 |
| Starobný dôchodok | 411,25 | 321,91 | 361,78 |
| Predčasný starobný dôchodok | 378,44 | 304,47 | 356,89 |
| Invalidný dôchodok | 279,25 | 229,05 | 256,07 |
| Vdovský dôchodok | x | 221,84 | 221,84 |
| Vdovecký dôchodok | 170,00 | x | 170,00 |
| Sirotský dôchodok | 118,31 | 126,37 | 124,22 |

Priemerná mesačná výška vyplácaných dôchodkov vzrástla, oproti rovnakému obdobiu minulého roka, najmä v dôsledku realizovaného zvýšenia dôchodkov s účinnosťou od 1. 1. 2011.

* 1. **Výdavky základného fondu úrazového poistenia 36 074 tis. Eur**,  
     čo je 81,94 % rozpočtu vo výške 44 024 tis. Eur  
     a 98,72 % časového rozpisu vo výške 36 543 tis. Eur.

V uvedenej sume výdavkov sú zahrnuté:

* výdavky na úrazové dávky 34 321 tis. Eur,
* zúčtovanie dôchodkových dávok -101 tis. Eur.
* poistné do základného fondu starobného poistenia a príspevky  
  na SDS platené do základného fondu príspevkov na SDS 1 854 tis. Eur.

V porovnaní s časovým rozpisom sú skutočné výdavky základného fondu úrazového poistenia nižšie o 469 tis. Eur. V porovnaní s rovnakým obdobím roka 2010 sú výdavky základného fondu úrazového poistenia vyššie o 2 214 tis. Eur (index rastu 106,54 %).

Najvyšší podiel na vyplatených úrazových dávkach má úrazová renta v sume 18 325 tis. Eur. V mesiacoch január až október 2011 bolo ústredím Sociálnej poisťovne (ďalej len „ústredie“) vyplatených priemerne mesačne 6 411 úrazových rent a 235 pozostalostných úrazových rent spolu v sume 18 592 tis. Eur. Pobočky vyplatili úrazové dávky v sume 15 729 tis. Eur.

* 1. **Výdavky základného fondu garančného poistenia 30 604 tis. Eur,**čo je 61,11 % rozpočtu vo výške 50 082 tis. Eur  
     a 74,30 % časového rozpisu vo výške 41 188 tis. Eur.

V uvedenej sume výdavkov sú zahrnuté:

* výdavky na dávku garančného poistenia 4 493 tis. Eur,
* výdavky na úhradu príspevkov na SDS, ktoré nezaplatil   
  zamestnávateľ do základného fondu príspevkov na SDS   
  do 60 dní odo dňa ich splatnosti 26 111 tis. Eur.

Výdavky základného fondu garančného poistenia boli v mesiacoch január až október 2011 nižšie v porovnaní s časovým rozpisom o 10 584 tis. Eur a v porovnaní s rovnakým obdobím roka 2010 o 7 282 tis. Eur.

V sledovanom období roka 2011 bola priemerná mesačná výška dávky garančného poistenia 1 047 Eur a priemerný mesačný počet prípadov vyplatenej dávky bol 429 prípadov.

**3.5. Výdavky základného fondu poistenia   
v nezamestnanosti 134 864 tis. Eur,**čo je 67,45 % upraveného rozpočtu vo výške 199 953 tis. Eur  
a 80,32 % časového rozpisu vo výške 167 906 tis. Eur.

V uvedenej sume výdavkov sú zahrnuté:

* výdavky na dávku v nezamestnanosti 135 045 tis. Eur,
* refundácia dávky v nezamestnanosti štátom v EÚ 11 tis. Eur,
* zúčtovanie dôchodkových dávok -192 tis. Eur.

V porovnaní s časovým rozpisom sú výdavky základného fondu poistenia v nezamestnanosti nižšie o 33 042 tis. Eur. V porovnaní s rovnakým obdobím roka 2010 boli výdavky základného fondu poistenia v nezamestnanosti vyššie o 7 528 tis. Eur (index 105,91 %).

V mesiacoch január až október 2011 bola priemerná mesačná výška dávky v nezamestnanosti na 1 poberateľa 319 Eur (nárast výšky dávky oproti predpokladu zapracovanom v rozpočte o 15 Eur a oproti rovnakému obdobiu roka 2010 o 30 Eur) a priemerný mesačný počet poberateľov vyplatenej dávky bol 42 327 (pokles poberateľov oproti predpokladu zapracovanom v rozpočte o 12 455 a oproti rovnakému obdobiu roka 2010 o 1 834).

* 1. **Výdavky (náklady) správneho fondu**

V schválenom rozpočte na rok 2011 sa predpokladá použitie správneho fondu v sume **135 470 tis. Eur.**

Zámerom Sociálnej poisťovne v roku 2011 je zefektívnenie činnosti a procesov vo všetkých oblastiach výkonu tak, aby náklady správneho fondu boli vo výške tvorby správneho fondu v roku 2011. Tento zámer bol schválený v cieľovom rozpise rozpočtu správneho fondu, ktorý je stanovený vo výške **119 303 tis. Eur**, čo predstavuje 88 % zo schváleného rozpočtu a zodpovedá v rozpočte kvantifikovanej tvorbe správneho fondu v bežnom roku.

Použitie finančných prostriedkov správneho fondu za obdobie január až október 2011 je uvedené v nasledujúcom prehľade:



**3.6.1 Bežné výdavky (náklady)**

Vynaložené finančné prostriedky správneho fondu súvisiace s krytím **bežných výdavkov (nákladov)**  boli v sume :  **87 989 tis. Eur**,v tom:

* ústredie 37 172 tis. Eur,
* pobočky 50 817 tis. Eur.

Podiel bežných výdavkov (náklady) v sume 87 989 tis. Eur na celkových použitých prostriedkoch správneho fondu v sume 88 525 tis. Eur za obdobie január až október 2011 je **99,39 %**.

v tis. Eur

|  |  |  |  |  |
| --- | --- | --- | --- | --- |
| Ukazovateľ | Ústredie, skutočnosť  za obdobie január až október 2011 | Pobočky, skutočnosť  za obdobie január až október 2011 | Spolu skutočnosť  za obdobie január až október 2011 | Podiel v % |
| a | 1 | 2 | 3 | 4 |
| Bežné výdavky (náklady) | 37 172 | 50 817 | 87 989 | 99,39 |
| Kapitálové výdavky | 536 | - | 536 | 0,61 |
| **Správny fond spolu** | **37 708** | **50 817** | **88 525** | **100,00** |

Na celkovom plnení rozpočtu správneho fondu za obdobie január až október 2011 sa podieľali **osobné náklady vo** **výške 60 302 tis. Eur,** z toho mzdové prostriedky, poistné a príspevok do poisťovní podľa organizačných zložiek Sociálnej poisťovne boli nasledovné:

v tis. Eur

|  |  |  |  |  |  |  |
| --- | --- | --- | --- | --- | --- | --- |
|  | Cieľový | Cieľový | Skutočnosť | Skutočnosť | % | % |
| Ukazovateľ | rozpis | rozpis | za mesiac | za obdobie | plnenia | plnenia |
|  | rozpočtu | rozpočtu | október | január až | (4/1) | (4/2) |
|  | na rok 2011 | na január až | 2011 | október 2011 |  |  |
|  |  | október 2011 |  |  |  |  |
| a | 1 | 2 | 3 | 4 | 5 | 6 |
| **Mzdové prostriedky spolu** | **51 317** | **42 845** | **3 968** | **40 145** | **78,23** | **93,70** |
| v tom : - ústredie | 15 737 | 13 191 | 1 216 | 12 309 | 78,22 | 93,31 |
| - pobočky | 35 580 | 29 654 | 2 752 | 27 836 | 78,24 | 93,87 |
| **Poistné a príspevok do poisťovní** | **19 773** | **16 562** | **1 494** | **15 428** | **78,03** | **93,15** |
| v tom : - ústredie | 5 962 | 5 037 | 458 | 4 768 | 79,97 | 94,66 |
| - pobočky | 13 811 | 11 525 | 1 036 | 10 660 | 77,18 | 92,49 |

Finančné prostriedky rozpočtované na krytie výdavkov (nákladov) správneho fondu ústredia a pobočiek spolu v cieľovom rozpise rozpočtu na tovary a služby v celkovej sume 42 476 tis. Eur,  
boli za obdobie január až október 2011 čerpané vo výške 29 822 tis. Eur,   
čo je plnenie k ročnému rozpočtu na 70,21 %,

k časovému rozpisu na január až október 2011 85,04%.

Finančné prostriedky rozpočtované na krytie výdavkov (nákladov) správneho fondu ústredia a pobočiek spolu v cieľovom rozpise rozpočtu na bežné transfery v celkovej sume 2 646 tis. Eur,  
boli za obdobie január až október 2011 čerpané vo výške 2 594 tis. Eur,   
čo je plnenie k ročnému rozpočtu na 98,03 %,  
k časovému rozpisu na január až október 2011 102,13%.

Podľa vybraných **nákladových položiek** analytického členenia bolo použitie správneho fondu takéto :

v tis. Eur

|  |  |  |  |  |  |  |
| --- | --- | --- | --- | --- | --- | --- |
|  | Cieľový | Cieľový | Skutočnosť | Skutočnosť | % | % |
| Ukazovateľ | rozpis | rozpis | za mesiac | za obdobie | plnenia | plnenia |
|  | rozpočtu | rozpočtu | október | január až | (4/1) | (4/2) |
|  | na rok 2011 | na január až | 2011 | október |  |  |
|  |  | október 2011 |  | 2011 |  |  |
| a | 1 | 2 | 3 | 4 | 5 | 6 |
| - spotrebované nákupy | 5 560 | 4 411 | 279 | 3 057 | 54,98 | 69,30 |
| - služby | 30 905 | 25 772 | 1 982 | 22 080 | 71,44 | 85,67 |
| - osobné náklady | 76 538 | 64 256 | 5 720 | 60 302 | 78,79 | 93,85 |
| - dane a poplatky | 333 | 275 | 15 | 308 | 92,57 | 112,03 |
| - ostatné náklady | 2 876 | 2 302 | 174 | 2 242 | 77,97 | 97,39 |

* + 1. **Kapitálové výdavky**

Vynaložené finančné prostriedky správneho fondu súvisiace s krytím kapitálových výdavkov za január až október 2011 boli v sume 536 tis. Eur,

čo z cieľového rozpisu rozpočtu na január až október 2011 2 967 tis. Eur,

je plnenie na 18,07 %,

a z cieľového rozpisu rozpočtu na rok 2011 3 091 tis. Eur,

je plnenie na 17,34 %.

V kategórii kapitálových výdavkov boli čerpané finančné prostriedky nasledovne:

- na položke nákup výpočtovej techniky vo výške 179 tis. Eur,

- na položke nákup telekomunikačnej techniky vo výške 54 tis. Eur,

- na položke prípravná a projektová dokumentácia vo výške 53 tis. Eur,

- na položke realizácia stavieb a ich technické zhodnotenie vo výške 250 tis. Eur.

**3.6.2.1. Obstaranie informačno-komunikačných technológií**

Finančné prostriedky rozpočtované v tejto časti rozpočtu v období január až október 2011 boli použité na obstaranie výpočtovej a telekomunikačnej techniky   
 v sume 233 tis. Eur,  
čo z cieľového rozpisu rozpočtu na január až október 2011 1 437 tis. Eur,

je plnenie na 16,21 %,

a z cieľového rozpisu rozpočtu na rok 2011 1 437 tis. Eur,

je plnenie na 16,21 %.

**3.6.2.2 Obstaranie hmotného majetku**

Vynaložené finančné prostriedky správneho fondu súvisiace s krytím hmotného majetku za obdobie január až október 2011 boli v sume 303 tis. Eur,

čo z cieľového rozpisu rozpočtu na január až október 2011 1 530 tis. Eur,

je plnenie na 19,80 %,

a z cieľového rozpisu rozpočtu na rok 2011 1 654 tis. Eur,

je plnenie na 18,32 %.

**4. Výdavky na dávky, ktoré hradí štát**

Na výplatu dávok, ktoré uhrádza štát podľa § 168a a § 285 písm. a) až m) zákona o sociálnom poistení, poukázalo MPSVR SR Sociálnej poisťovni v hodnotenom období finančné prostriedky v sume 36 753 tis. Eur.

Tieto dávky boli vyplatené v sume 38 020 tis. Eur,  
čo zo schváleného rozpočtu na rok 2011 v sume 44 799 tis. Eur  
predstavuje plnenie na 84,87 %.

Súčasťou dávok, ktoré hradí štát sú tiež výdavky na vianočný príspevok a náklady spojené s jeho výplatou, ktoré boli v hodnotenom období vyplatené v sume 1 342 tis. Eur a výdavky na príplatok k dôchodku politickým väzňom a náklady spojené s jeho výplatou, ktoré predstavovali sumu 2 636 tis. Eur.

Z rozdielu príjmov a výdavkov v hodnotenom období vyplýva pohľadávka Sociálnej poisťovne voči MPSVR SR v sume 1 267 tis. Eur. V zmysle Zmluvy o poukazovaní rozpočtových prostriedkov, ktoré poskytuje štát na úhradu nákladov na plnenia podľa § 168a a § 285 písm. a) až m) zákona o sociálnom poistení a o ich zúčtovaní sa pohľadávka vysporiada pri poukazovaní zálohy na nasledujúci mesiac.

Od 1. septembra 2009 vypláca Sociálna poisťovňa ďalšiu dávku, ktorú uhrádza štát. Ide o príspevok účastníkom národného boja za oslobodenie a vdovám a vdovcom po týchto osobách (ďalej len „príspevok“) podľa § 285 písm. n) zákona o sociálnom poistení v znení [zákona č. 285/2009 Z. z o poskytovaní príspevku účastníkom národného boja za oslobodenie a vdovám a vdovcom po týchto osobách a o zmene a doplnení niektorých zákonov.](http://www.epi.sk/Main/Default.aspx?Template=~/Main/TArticles.ascx&phContent=~/ZzSR/ShowRule.ascx&RuleId=0&FragmentId1=5345907&FragmentId2=5345908) Finančné prostriedky poukazuje Sociálnej poisťovni Ministerstvo obrany Slovenskej republiky (MO SR) v mesačnej periodicite na základe vyčíslenia sumy, ktorá bola vyplatená na príspevok a na úhradu výdavkov spojených s jeho výplatou.

Výdavky na príspevok a na úhradu výdavkov spojených s jeho výplatou boli v hodnotenom období vyčíslené v sume 1 752 tis. Eur. MO SR Sociálnej poisťovni poukázalo finančné prostriedky na výdavky, ktoré sa viažu k hodnotenému obdobiu roka 2011 v sume 1 584 tis. Eur. Záväzok MO SR voči Sociálnej poisťovni v sume 168 tis. Eur bude vyrovnaný v nasledujúcom období.

**5. Záver**

Z porovnania skutočných príjmov a výdavkov Sociálnej poisťovne   
k 31. októbru 2011 vyplývajú takéto bilančné rozdiely v hospodárení Sociálnej poisťovne podľa jednotlivých fondov:

|  |  |  |  |  |
| --- | --- | --- | --- | --- |
|  |  |  |  | v tis. Eur |
| Fond | Bilančný rozdiel v bežnom roku | Prevod zostatku z roku 2010 | Krytie deficitu v dôchodkovom poistení | Bilančný rozdiel k 31.10.2011 |
| Základný fond nemocenského poistenia | 12 945 | 74 361 | 0 | 87 306 |
| Základný fond starobného poistenia | -769 058 | 129 955 | 775 000 | 135 897 |
| Základný fond invalidného poistenia | 72 050 | 24 867 | -60 000 | 36 917 |
| Základný fond úrazového poistenia | 69 194 | 70 603 | -70 000 | 69 797 |
| Základný fond garančného poistenia | 13 052 | 26 182 |  | 39 234 |
| Základný fond poistenia v nezamestnanosti | 96 058 | 59 345 |  | 155 403 |
| Rezervný fond solidarity | 655 074 | 9 882 | -645 000 | 19 956 |
| Správny fond | 6 402 | 40 472 |  | 46 874 |
| Spolu | 155 717 | 435 667 | 0 | 591 384 |

Hospodárenie Sociálnej poisťovne v sledovanom období skončilo s výsledkom lepším o 250 715 tis. Eur, ako sa predpokladalo v časovom rozpise. Uvedené je ovplyvnené realizáciou oddlženia štátnych zdravotníckych zariadení v mesiaci október 2011 v sume 59 mil. Eur.

x x x

**Informácia o príspevkoch na SDS v mesiacoch január až október 2011**

Sociálna poisťovňa vybrala príspevky na SDS vo výške 681 557 tis. Eur,  
čo je 85,10 % v roku 2011 predpokladanej sumy 800 876 tis. Eur.

DSS boli za EAO postúpené príspevky na SDS v sume **630 733 tis. Eur**,  
čo je 85,38 % v roku 2011 predpokladanej sumy 738 728 tis. Eur.  
V tom príspevky na SDS za:

- zamestnancov 590 914 tis. Eur,

- SZČO 37 908 tis. Eur,

- DPO 1 911 tis. Eur.

Príspevky na SDS uhradené zo základného fondu garančného poistenia boli postúpené v sume **26 111 tis. Eur**.

Príspevky na SDS za sporiteľov štátu boli postúpené v sume  **47 059 tis. Eur,**čo je 81,22 % v roku 2011 predpokladanej sumy 57 942 tis. Eur.

Sociálna poisťovňa postúpila príspevky na SDS za sporiteľov, ktorí sa stali poberateľmi úrazovej renty a doplatky za poberateľov invalidného dôchodku (za predchádzajúce obdobia) v sume **229 tis. Eur.**

Zo správneho fondu bolo za hodnotené obdobie zaplatené penále v sume 45 tis. Eur.

V hodnotenom období boli postúpené príspevky na SDS vrátane penále v celkovej sume **704 177 tis Eur**, čo je v porovnaní s rovnakým obdobím minulého roka (666 422 tis. Eur) viac o 37 755 tis. Eur.

Ku koncu októbra 2011 evidovala Sociálna poisťovňa 1 448 973 sporiteľov, čo predstavuje od začiatku tohto roka prírastok 6 915 sporiteľov. Prehľad o štruktúre sporiteľov vyjadruje nasledovná tabuľka:

|  |  |  |
| --- | --- | --- |
| 1. | zamestnanci | 945 717 |
| 2. | SZČO | 130 929 |
| 3. | DPO | 6 055 |
| 4. | sporitelia, za ktorých platí príspevky na SDS štát | 128 152 |
|  | v tom: |  |
|  | a) osoba starajúca sa o dieťa do 6 rokov veku | 109 285 |
|  | b) osoba, ktorá sa stará o dieťa s nepriaznivým zdravotným stavom do 18 rokov | 1 293 |
|  | c) osoba poberajúca peňažný príspevok za opatrovanie | 5 585 |
|  | d) osoba, ktorá vykonáva osobnú asistenciu fyzickej osoby s ťažkým zdravotným postihnutím | 180 |
|  | e) osoba, ktorej sa poskytuje materské | 11 809 |
| 5. | sporitelia, za ktorých platí príspevky na SDS Sociálna poisťovňa | 31 266 |
| 6. | bez účasti na SDS | 206 854 |

Od roku 2005 do 31. októbra 2011 evidovala Sociálna poisťovňa 212 376 žiadostí o prestup do inej DSS. Z nich bolo realizovaných 167 540 prestupov. Od začiatku tohto roka je ich nárast o 5 546 zrealizovaných prestupov.

x x x

**Očakávané výsledky hospodárenia Sociálnej poisťovne v roku 2011**

Východiskom pre zostavenie očakávanej skutočnosti v roku 2011 boli výsledky hospodárenia za obdobie mesiacov január až september 2011 a predpokladané príjmy a výdavky do konca tohto roka na základe prepočtov zohľadňujúcich makroekonomické ukazovatele vydané Inštitútom finančnej politiky Ministerstva financií Slovenskej republiky (IFP MF SR) dňa 2. novembra 2011.

**Príjmy**

Východiskom pre zostavenie príjmov bol skutočný vývoj príjmov z poistného a príspevkov na SDS od zamestnancov, zamestnávateľov, samostatne zárobkovo činných osôb a dobrovoľne poistených osôb spolu, ako aj vývoj dlžného poistného v deviatich mesiacoch roka 2011 a vplyv makroekonomických ukazovateľov.

Príjmy Sociálnej poisťovne sa **v roku 2011 očakávajú** takéto:

|  |  |  |  |  |
| --- | --- | --- | --- | --- |
|  |  |  |  | v tis. Eur |
| Príjmy s vplyvom II. piliera | Schválený rozpočet rok 2011 | Upravený rozpočet rok 2011 | Očakávaná skutočnosť v roku 2011 | Rozdiel (3-2) |
|
| a | 1 | 2 | 3 | 4 |
| Príjmy celkom | 6 350 829 | 6 340 851 | 6 247 641 | -93 210 |
| v tom: |  |  |  | 0 |
| príjmy z bežného poistného od EAO | 4 367 869 | 4 357 893 | 4 255 035 | -102 858 |
| príjmy z dlžného poistného | 167 549 | 167 549 | 325 620 | 158 071 |
| príjmy zo sankcií | 2 490 | 2 490 | 4 445 | 1 955 |
| príjmy z poistného od štátu vrátane 0,5 % z príspevkov na SDS | 168 275 | 168 275 | 174 106 | 5 831 |
| príjmy od Sociálnej poisťovne | 1 888 | 1 888 | 1 834 | -54 |
| ostatné príjmy | 1 619 457 | 1 619 455 | 1 456 972 | -162 483 |
| z toho príjmy zo ŠR SR | 1 608 733 | 1 608 733 | 1 446 193 | -162 540 |
| príspevky na SDS zaplatené zamestnávateľom po uplynutí 60 dní | 19 492 | 19 492 | 25 725 | 6 233 |
| príjmy správneho fondu z príspevkov na SDS (EAO) | 3 809 | 3 809 | 3 904 | 95 |

V roku 2011 sa očakávajú **nižšie príjmy celkom** oproti upravenému rozpočtu na rok 2011 **o 93 210 tis. Eur**. Nižšie sa očakávajú príjmy z bežného poistného od EAO o 102 858 tis. Eur. Na uvedené má vplyv aj skutočnosť, že sa v roku 2011 očakáva DSS postúpiť príspevky na SDS za EAO v sume 751 171 tis. Eur, čo je o 12 443 tis. Eur viac, ako bolo zapracované v rozpočte. Príjmy z dlžného poistného sa predpokladajú vo výške 325 620 tis. Eur, čo predstavuje prekročenie v absolútnej sume 158 071 tis. Eur a súvisí s realizovaným oddlžením zdravotníckych zariadení vo výške 59 068 tis. Eur. Zároveň sa predpokladá nižší transfer zo ŠR SR o 162 540 tis. Eur.

V očakávanej skutočnosti ostatných príjmov je zapracovaný transfer finančných prostriedkov zo ŠR SR v sume 1 446 193 tis. Eur, v tom v základnom fonde starobného poistenia v sume 1 402 405 tis. Eur na krytie deficitu vzniknutého dôsledkom zavedenia II. piliera a ako finančná výpomoc z dôvodu platobnej neschopnosti základného fondu starobného poistenia, v zmysle § 157 ods. 4 zákona č. 461/2003 Z. z. o sociálnom poistení v znení neskorších predpisov a o zmene a doplnení niektorých zákonov (ďalej len „zákon o sociálnom poistení“) a v rezervnom fonde solidarity v sume 43 788 tis. Eur, v zmysle § 293bg ods. 3 zákona o sociálnom poistení, ktorým bola znížená sadzba poistného do rezervného fondu solidarity v období od 1. apríla 2009 do 31. decembra 2010 pre povinne dôchodkovo poistenú samostatne zárobkovo činnú osobu.

**Výdavky**

**Výdavky (náklady)** Sociálnej poisťovne sa **v roku 2011** očakávajú takéto:

|  |  |  |  |  |  |  |  |
| --- | --- | --- | --- | --- | --- | --- | --- |
|  |  |  | | |  | | v tis. Eur |
| Ukazovateľ | Schválený rozpočet | | Upravený rozpočet | Očakávaná skutočnosť rok 2011 | | Rozdiel (3-2) | |
| a | 1 | | 2 | 3 | | 4 | |
| Použitie prostriedkov celkom | 6 254 902 | | 6 270 715 | 6 156 748 | | -113 967 | |
| v tom: |  | |  |  | |  | |
| základný fond nemocenského poistenia | 332 219 | | 348 521 | 391 523 | | 43 002 | |
| základný fond starobného poistenia | 4 659 053 | | 4 659 053 | 4 556 532 | | -102 521 | |
| základný fond invalidného poistenia | 833 612 | | 833 612 | 844 970 | | 11 358 | |
| základný fond úrazového poistenia | 44 024 | | 44 024 | 44 360 | | 336 | |
| základný fond garančného poistenia | 50 082 | | 50 082 | 39 822 | | -10 260 | |
| základný fond poistenia v nezamestnanosti | 200 442 | | 199 953 | 163 968 | | -35 985 | |
| správny fond | 135 470 | | 135 470 | 115 573 | | -19 897 | |

V roku 2011 sa očakávajú **celkovo** **nižšie** výdavky (náklady) Sociálnej poisťovne o **113 967 tis. Eur**, oproti upravenému rozpočtu, v tom:

* **v základnom fonde nemocenského poistenia vyššie o 43 002 tis. Eur**. Pri prepočte bol zohľadnený očakávaný vývoj ukazovateľov ovplyvňujúcich výšku výdavkov na nemocenské dávky:

|  |  |  |
| --- | --- | --- |
| Dávka | Priemerná mesačná výška dávky v Eur | Priemerný mesačný počet poberateľov dávky |
| Nemocenské | 207 | 111 450 |
| Ošetrovné | 74 | 12 400 |
| Vyrovnávacia dávka | 51 | 98 |
| Materské | 379 | 22 800 |

* **v  základnom fonde starobného poistenia nižšie o 102 521 tis. Eur**, najmä z dôvodu nižšieho počtu priznaných predčasných starobných dôchodkov na základe zmeny podmienok nároku na výplatu predčasného starobného dôchodku (zárobok alebo dôchodok),
* **v základnom fonde invalidného poistenia vyššie o 11 358 tis. Eur**,
* **v základnom fonde úrazového poistenia vyššie o 336 tis. Eur**,
* **v základnom fonde garančného poistenia nižšie o 10 260 tis. Eur**, z dôvodu nižšej úhrady príspevkov na SDS (nezaplatených zamestnávateľom) zo základného fondu garančného poistenia a nižších výdavkov na dávku garančného poistenia,
* **v základnom fonde poistenia v nezamestnanosti nižšie o 35 985 tis. Eur**. Suma výdavkov v roku 2011 bola vykvantifikovaná na základe očakávaného vývoja priemernej mesačnej výšky dávky do konca roka (312 Eur) a priemerného mesačného počtu poberateľov (43 500).
* **v správnom fonde nižšie o 19 897 tis. Eur**, z dôvodu zefektívnenia činností a procesov vo všetkých oblastiach výkonu Sociálnej poisťovne.

Z hľadiska **celkového hospodárenia Sociálnej poisťovne** je možné očakávať k 31. 12. 2011 v jednotlivých fondoch takéto výsledky:

|  |  |  |  |  |  |
| --- | --- | --- | --- | --- | --- |
|  |  |  | |  | v tis. Eur |
| Fond | Bilančný rozdiel k 31.12.2011 | | | | Rozdiel (3-2) |
| Schválený rozpočet | Upravený rozpočet | Očakávaná skutočnosť | |
| a | 1 | 2 | 3 | | 4 |
| Základný fond nemocenského poistenia | 30 000 | 30 000 | 97 320 | | 67 320 |
| Základný fond starobného poistenia | 253 731 | 233 420 | 246 588 | | 13 168 |
| Základný fond invalidného poistenia | 156 978 | 156 415 | 113 062 | | -43 353 |
| Základný fond úrazového poistenia | 4 000 | 4 000 | 4 000 | | 0 |
| Základný fond garančného poistenia | 12 338 | 12 366 | 5 000 | | -7 366 |
| Základný fond poistenia v nezamestnanosti | 17 000 | 17 000 | 15 000 | | -2 000 |
| Rezervný fond solidarity | 0 | 0 | 0 | | 0 |
| Správny fond | 6 573 | 1 628 | 45 590 | | 43 962 |
| Spolu | 480 620 | 454 829 | 526 560 | | 71 731 |

**Hospodárenie Sociálnej poisťovne v roku 2011 by malo skončiť lepším výsledkom o 71 731 tis. Eur**, ako sa predpokladalo v upravenom rozpočte.

x x x

Sociálna poisťovňa predpokladá, že v roku 2011 postúpi príspevky na SDS do DSS v sume 848 336 tis. Eur (vrátane penále).